Komunikasi medan dekat

Komunikasi medan dekat atau komunikasi medan berhampiran (Near-field communication, NFC) ialah set protokol komunikasi yang membolehkan dua peranti elektronik (salah satunya bersifat mudah alih seperti telefon pintar) berhubung melalui pendedahan dekat dalam lingkungan jarak 4 sentimeter sesama kedua-dua peranti ini.

Gambaran ringkas
Setiap peranti yang dipasangkan dengan NFC yang penuh boleh berfungsi dalam tiga moda:
 Emulasi: membolehkan peranti berfungsi seakan kad pintar untuk tujuan transaksi seperti pembelian barang atau pembayaran tiket;
 Pembacaan: membolehkan peranti membaca maklumat terkandung dalam tag yang tersembunyi dalam label atau poster khas.
 Rakan-ke-rakan: membolehkan dua peranti aktif berkomunikasi sesama sendiri berkongsi maklumat untuk sementara waktu.

Piawaian atau standard NFC nerangkumi protokol komunikasi serta format pertukaran data; piawaian ini didasarkan kepada piawaian pengenalan frekuensi radio sedia ada —seperti ISO/IEC 14443 dan FeliCa—termasuk  ISO/IEC 18092 dan piawaian takrifan Sidang Komunikasi Medan Dekat (NFC Forum). Selain itu juga, kelompok GSMA mentakrifkan platform untuk pelancaran piawaian NFC mereka, GSMA NFC Standards, dalam peranti mudah alih.

Kegunaan
Pernati yang dilengkapi NFC boleh dipakai dalam sistem pembayaran tanpa sentuh sepertimana yang digunakan dalam kad kredit dan kad elektronik pintar.

Alatan yang dipasang dengan protokol NFC dapat berfungsi sebagai dokumen identiti dan kunci kad elektronik., bahkan juga dapat digunakan dalam laman media sosial untuk berkongsi maklumat kenalan, media atau fail, bahkan juga untuk memasuki permainan mudah alih banyak pemain.

Lihat juga
 Peranti-ke-peranti

Rujukan

Pautan luar
Video ringkasan mengenai komunikasi medan berhampiran (dalam bahasa Inggeris)

Kategori: Rancangan jalur
Kategori: Telekomunikasi bimbit